hu hu hu hu hu hu hu hu hu nl hu hu hu hu en hu hu hu hu hu hu en hu en en en en en en en en en hu hu en hu hu hu fr en hu hu fr en hu hu hu en en hu hu en fr en fr en fr fr en hu hu fr hu hu hu hu hu hu hu hu hu hu hu hu en en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de en hu hu en en en en hu en en en hu hu hu hu hu hu hu hu hu hu hu hu hu hu fr fr fr sv en fr en en hu hu hu hu sk hu hu hu hu hu hu hu hu hu hu hu hu hu hu nl hu hu hu hu en hu hu hu hu hu
Autumn colors provide a uniquely beautiful backdrop for wildlife photographs.
The post Fall For The Wild appeared first on Outdoor Photographer.
Photo Of The Day By Jeff Harshaw
Today’s Photo of the Day is “Singing In The Rain” by Jeff Harshaw. Location: Colorado. Want to get your images...
The post Fall Foliage Photo Tips appeared first on Outdoor Photographer.
Két új, L-bajonettes cserélhető objektívet mutatott be a Panasonic a LUMIX S sorozat full-frame fényképezőgépeihez
LUMIX S PRO 70-200 mm F2.8 O.I.S.(S-E70200)
LUMIX S PRO 16-35 mm F4 (S-R1635)
Wiesbaden, Németország, 2019. november 6. - A Panasonic büszkén mutatta be két új, L-bajonettes, objektívjét, amelyeket a LUMIX S sorozat full-frame, digitális, cserélhető objektíves, tükör nélküli fényképezőgépeihez terveztek.
A kifejezetten professzionális felhasználásra készült LUMIX S sorozat célja, hogy kimagasló minőségű fényképezőgépeivel és objektívjeivel kompromisszumok nélküli fotós kifejezési lehetőségeket nyújtson.
egy nagy fényerejű, teleobjektív, amely a teljes zoomtartományban kimagasló felbontóképességet biztosít.
A LUMIX S PRO 16-35 mm F4 (S-R1635) egy sokoldalú, nagy látószögű zoomobjektív, amely kompakt mérete és pehelykönnyű súlya ellenére nagy felbontású képeket és gyönyörű bokeh hatást nyújt.
A LUMIX S PRO objektívek kimagasló optikai teljesítménnyel rendelkeznek, hogy megfeleljenek a LEICA szigorú szabványainak.
A Panasonic elkötelezte magát, hogy 2021 márciusáig még legalább tizenegy objektívet tervezzen és fejlesszen, külön hangsúlyt fektetve a LUMIX S PRO modellekre, ezzel tovább bővítve az S sorozat objektívjeinek választékát.
LUMIX S PRO 50 mm F1.4 (S-X50)
LUMIX S PRO 24-70 mm F2.8 (S-E2470)
LUMIX S 24-105 mm F4 MACRO O.I.S. (S-R24105)
[ÚJ] LUMIX S PRO 70-200 mm F2.8 O.I.S. (S-E70200)
LUMIX S PRO 70-200 mm F4 O.I.S. (S-R70200)
Jelenleg összesen több mint 46 cserélhető, L-bajonettes objektív kapható vagy lesz hamarosan kapható a Panasonic, a Leica Camera AG és a Sigma kínálatában.
Az L-bajonett így a kreatív lehetőségek szinte határtalan tárházát nyújtja.
Ezt az objektívet kifejezetten professzionális terepi fényképezéshez tervezték és fejlesztették.
Az objektív 17 csoportba rendezve összesen 22 elemet tartalmaz, többek között kettő UED (ultra extra-alacsony szórású) és három ED (extra-alacsony szórású) lencsét, amelyek hatékonyan csökkentik a tengely menti és a nagyításból eredő kromatikus aberrációt.
Az asztigmatizmust is képesek korrigálni az aszférikus lencsék, amelynek köszönhetően kiváló felbontás érhető el.
A kettős fókuszrendszer még kis távolságoknál is képes kiiktatni az aberráció ingadozásait, amely a nagy rekesz ellenére kiváló részletgazdagságot eredményez a kép középpontjától egészen a sarkokig, a teljes zoomtartományban.
A 70 mm és 200 mm közötti tartománnyal rendelkező objektív egy telekonverterrel akár 280 mm-es (az 1.4x DMW-STC14 telekonverterrel) és 400 mm-es (a 2x DMW-STC20 telekonverterrel) szuper teleobjektíves*1 képek készítésére is képes, maximum 480 fps fókuszvezérléssel a rendkívül gyors és pontos autofókuszáláshoz.
Az objektív optikai képstabilizátor rendszere (O.I.S.) együttműködik a vázban lévő képstabilizátorral (Body I.S.) és az öttengelyes Dual I.S. 2*2 lehetővé teszi az akár 6,5 fokozattal hosszabb záridőt*3 is.
A fókuszkuplungnak köszönhetően azonnal lehet váltani automata és manuális fókusz között, és pontos manuális fókuszálást lehet megvalósítani.
A teljes tartományban F2.8 értékű, nagy sebességű rekesznek köszönhetően gyönyörű bokeh hatás érhető el, és a csúcsfókuszú valamint szomszédos területek közötti színárnyalás finomsága is biztosított.
A LUMIX S PRO 70-200 mm F2.8 O.I.S. objektív a videofelvételek terén is kimagaslóan teljesít, mert úgy tervezték, hogy felvétel közben elnyomja a nemkívánatos „focusbreathing” hatást, azaz az élességállítás következtében megváltozó gyújtótávolság jelenségét, ami egy komoly hiba volt idáig a fényképezéshez tervezett cserélhető objektíveknél.
A rugalmas hordozhatóság érdekében a por- és cseppálló*4 kivitellel mostoha körülmények között, akár mínusz 10 fokban is használható az objektív.
A szűrő átmérője 82 mm, és a kör alakú rekesz 11 lamellából áll.
LUMIX S PRO 16-35 mm F4 (S-R1635)
Az objektív fénykép és videó üzemmódban is kimagasló felbontóképességgel rendelkezik.
Az objektív 9 csoportba rendezve összesen 12 elemet tartalmaz, többek között három aszférikus, egy ED (extra-alacsony szórású) és egy UHR (ultramagas törésmutatójú) lencsét.
A lencséknek és az optimális elrendezésnek köszönhetően az objektív, kompakt mérete és könnyű súlya ellenére kimagasló MTF-teljesítménnyel rendelkezik.
Az objektív még széles állásban, nagyra nyitott rekesz mellett is lenyűgözően nagy felbontásra képes még a kép sarkaiban is, ráadásul lélegzetelállító bokeh hatást nyújt a kettős bokeh vonalak és a vignettálás kiszűrése mellett.
Az AF meghajtásáról a beépített, kettős mágneses, lineáris motor gondoskodik.
Kis mérete ellenére nagy teljesítményt biztosít, és akár 480 képkocka/másodperces sebességgel képes kommunikálni a képérzékelővel.
Az AF így rendkívül gyors és pontos, hogy egyetlen pillanatról se maradjon le a fotós.
A fókuszkuplungnak köszönhetően azonnal lehet váltani automata és manuális fókusz között, és pontos manuális fókuszálást lehet megvalósítani.
A LUMIX S PRO 16-35 mm F4 objektív a videofelvételek terén is kimagaslóan teljesít, mert úgy tervezték, hogy felvétel közben elnyomja a nemkívánatos „focusbreathing” hatást, azaz az élességállítás következtében megváltozó gyújtótávolság jelenségét, ami egy komoly hiba volt idáig a fényképezéshez tervezett cserélhető objektíveknél.
A rugalmas hordozhatóság érdekében a por- és cseppálló*4 kivitellel mostoha körülmények között, akár mínusz 10 fokban is használható az objektív.
A szűrő átmérője 77 mm, és a kör alakú rekesz 9 lamellából áll.
*1 A telekonverter használata 1 f/ (DMW-STC14) illetve 2 f/ (DMW-STC20) értékkel csökkenti a tényleges rekeszértéket.
*2 Az öttengelyes Dual I.S. 2 képstabilizátor a LUMIX S1R, S1 és S1H fényképezőgépekkel használható (2019. november 6-i állapot).
*3 A CIPA szabvány alapján (Fordulás/Bólintás iránya: fókusztávolság f=xxx  mm a LUMIX xxx használatakor)
*4 A por- és cseppállóság nem jelent garantált védelmet arra az esetre, ha a fényképezőgépet közvetlenül por vagy víz éri.
• A L-Mount a Leica Camera AG bejegyzett védjegye.
A kialakítás és a specifikációk előzetes értesítés nélkül változhatnak.
ÚJ AKCIÓHŐS! A CANON INC. BEJELENTI AZ1 DX MARK III FEJLESZTÉSÉT.
2019. október 24. – A Canon Inc. ma jelenti be az EOS-1D X Mark III fejlesztését, mely a világszerte népszerű EOS-1D X Mark II utódja.
A sport- és természetfotózáshoz tökéletes digitális tükörreflexes fényképezők zászlóshajóját valós körülmények között folytatott tesztekben a világ minden részén dolgozó profi fotósokkal fejlesztik.
A Canon az EOS-1D X Mark III-ban komoly teljesítménynövelést ígér.
A fényképezőgépet használó szakemberek magabiztosan fotózhatnak, úgy, hogy meglesz az „A KÉP”, amit elképzeltek, és minden eddiginél gyorsabban tudják azt megosztani, ami a szakma gyorsuló tempóját figyelembe véve fontos szempont.
A Canon továbbra is vezető a tükörreflexes fényképezők terén.
Az új fejlesztésekkel erősíti előnyét, a hamarosan érkező EOS-1D X Mark III szívét a sebesség, az autofókusz és a nagy sebességű kommunikáció képezi.
Különösen a sport- és a természetfotózásra szakosodott profik számára fontos, hogy a pillanat törtrésze alatt zajló akciókat kiváló minőségben tudják rögzíteni és a képet mielőbb továbbítani.
Vetélytárs nélkül: léptetéssel változtatható autofókusz
Az EOS-1D X Mark III elképesztően gyors.
Kivételesen nagy szabadságot ad a fotósnak a nagy teljesítményű autofókusz és a gyors célpontkövetés.
A fényképező új, az egyes képeknél a fókusz pontos követését biztosító, mély tanulás (deep learning) technológiát alkalmazó autofókusz algoritmusa javítja a stabilitást és a követést, csakúgy, mint az optikai kereső és a LiveView alkalmazás.
Az optikai kereső használata során az EOS-1D X Mark III a szenzor középpontjában népszerű elődje, az EOS-1D X Mark II szenzorának mintegy 28-szorosát nyújtja felbontásban.
Richard Heathcote, a Getty Image egyik vezető sportfotósa szerint:“Az EOS-1D X Mark III új autofókusz algoritmusa intuitív vezérlésével és pontos eredményeivel új szintre emeli a célpontkövetést. Teljesíti azt, amit a sportfotós csúcsfényképezőtől várunk.”
A nagyobb precízió mellé bővített autofókusz fényerőtartományt kínáló EOS-1D X Mark III egy sor autofókusz lehetőséget biztosít a fotósoknak, hogy minden eddigit felülmúló fotót készíthessenek.
A LiveView üzemmódban a felhasználók a képérzékelő mintegy 90x100 százalékát lefedő Dual Pixel CMOS AF rendszer alkalmazásával 525 autofókusz-területet vehetnek igénybe.
Az optikai kereső használatával azonos autofókusz algoritmus használatával még több rugalmasságot biztosít a képkivágás megválasztásához, legyen szó a pályán száguldó versenyautóról vagy egy elreppenő madárról.
Az EOS-1D X Mark III jelentősen gyorsabb képkocka-arányokat biztosít teljes autofókusz és AE mellett az optikai kereső (akár másodpercenként kb. 16 képkockát rögzítő mechanikus zár), és a LiveView (akár másodpercenként kb. 20 képkockát rögzítő mechanikus vagy elektronikus zár) alkalmazása során is, emellett a fényképező Cfexpress kártyabemenetei az előd RAW burst mélységének ötszörösét teszik lehetővé.
A Canon kiváló optikai technológiájával elkötelezetten tolja egyre messzebb az innovatív képalkotás határait, ennek jó példája az érkező EOS-1D X Mark III.
Vadonatúj saját fejlesztésű CMOS érzékelő és DIGIC processzor segítségével készít ez a gép még magasabb ISO-beállításokkal is jobb minőségű képeket.
A HEIF fájlformátum alkalmazásával 10bit minőségű állóképek készítésére képes.
A 4K felbontás életre kelti a történeteket, és a 10bit Canon Log belső felvételkészítés segítségével lehetővé teszi a 4K – ideértve a 4K60p-t is – moziminőségű fogatást is.
Az EOS-1D X Mark III mozgó- és állóképet RAW minőségben is készít, ezzel csökkenthető a profik felszerelésigénye a különböző projekthez.
Minden eddiginél gyorsabb tartalomszolgáltatás
A szakemberek számára a tartalom gyors leszállítása ugyanolyan fontos, mint a legjobb képek elkészítése.
Az EOS-1D X Mark III a GPS mellett a beépített Wi-Fi és alacsony fogyasztású Bluetooth összeköttetéssel ezt segíti.
Az egyre rövidülő határidőkre tekintettel a fényképező a beépített ethernet vagy az új, opcionális drótnélküli fájltovábbító – a WFT-E9 – alkalmazása során az EOS-1D X Mark II-nél kétszer  gyorsabban továbbítja az adatokat, ez utóbbi a Canon nemrégiben piacra dobott CinemaEOS C500 Mark II kamerájával is kompatibilis.
Mivel a hálózat beállítása is egyszerűbbé vált, az  EOS-1D X Mark III nagyban segíti a profi munkafolyamatokat.
A profi kellékestáska bővítése
Az EOS-1D sorozat valamely tagját használók számára már ismerős lesz az EOS-1D X Mark III, kezelése, a már ismerős ergonomikus kialakításon simán eligazodnak, míg a magnéziumötvözet váz a Canon EOS-1 kameráitól elvárt tartósságot biztosítja.
A majdani használói ugyanarra az impozáns minőségre számíthatnak, mint ami az EOS-1D X Mark II-ről már ismerős.
Remek szigetelése révén a fényképező a zord, szeles, esős, párás időjárási körülmények között is tartós.
Sötétben az EOS-1D X Mark III világító gombjaival könnyebb a munka.
A fényképező emellett az AF-ON gombba beépített további vezérlési lehetőséget kínál az autofókusz-pontok kiválasztásához, lehetővé téve, hogy a fotós a legjobb kompozíció érdekében menet közben változtassa az autofókuszt.
Az azonos LP-E19 akkumulátor jelentősen meghosszabbodott élettartama hosszabb fotózási időtartamot biztosít anélkül, hogy elemet kellene cserélni, ezzel is a fotós kényelmét szolgálva.
A Sony bemutatja az Alpha 9 II-t fejlett kapcsolódási lehetőségekkel és sportfotósok és újságírók számára kialakított munkafolyamat-támogatással
Az új Alpha 9 II új funkciókkal vegyíti az Alpha 9 utolérhetetlen sebességét a szakmai igények érdekében
A Sony bejelentette az Alpha 9 II-t(ILCE-9M2), a népszerű a™(Alpha™) full-frame cserélhető objektíves fényképezőgép-termékcsalád legújabb tagját, melyet kifejezetten sportfotósok és fotós újságírók számára alakítottak ki.
Az új Alpha 9 II tartalmazza az Alpha 9 legnépszerűbb elemeit: a szédítő sebességet, az akár 20 képkocka/másodperc sebességű  elsötétülés mentes folyamatos fényképezést automata fókusszal és expozíciókövetéssel, valamint a másodpercenként 60-as AF/AE műveletet , és további meghatározó funkciókat, melyeket a szakértők iránymutatásai alapján alakítottak ki.
A fejlesztések között megtalálhatjuk a lényegesen megújult kapcsolódási és fájlátviteli lehetőségeket, a 10 kép/másodperc sebességű mechanikai záras folyamatos képalkotást, az optimalizált algoritmusokkal fejlesztett AF-et, és a tartósságot és a kezelhetőséget szem előtt tartó, újra tervezett kialakítást.
“A felhasználóink visszajelzése kiemelten fontos a Sony számára, mindig nyitottak vagyunk a konstruktív kritikára – mondta Yann Salmon Legagneur, a Sony Europe digitális képalkotó eszközeiért felelős marketing igazgatója.
“Az Alpha 9 II-t különböző ügynökségek, sportújságírók és fotósokAlpha9-el kapcsolatos visszajelzései alapján alakítottukki. A kapcsolódási és hálózati fejlesztések jelentősen felgyorsítják a professzionális munkafolyamatot, a felhasználói élményt pedig a kialakítást és feldolgozási teljesítményt érintő apróbb módosítások egészítik ki. Az eddig összesen 55bemutatott natív objektívből álló rendkívül sokoldalú E-bajonet szériánk – melyben szerepel többek között a szuper-telefotó 600mm-es és a 400mm-es G Master™ széria – kiegészíti ezt az újdonsült fényképezőgépet, amely a korábbiakban elképzelhetetlen lehetőségeket teremt a professzionális fotósoknak, legyen szó bármilyen helyszínről vagy körülményről.”
Magasabb színvonalú kapcsolódási lehetőségek a professzionális munkafolyamatok érdekében
Az Alpha 9 II beépített 1000BASE-T hálózati adapterrel rendelkezik, ami nagy sebességű és stabil adatátvitelt tesz lehetővé nagy méretű fájlok esetén is.
Ezen felül a digitális biztonság érdekében a fényképezőgép támogatja az SSL és a TLS (FTPS) titkosítási protokollt, ami jelentősen megnöveli az asztali számítógépes távoli fotózás sebességét, csökkenti az időbeli akadozást és az élőkép késését a ‘Remote Camera Tool’ asztali alkalmazás használatakor.
Az Alpha 9 2.4 GHz-s sebességéhez képest szintén nőtt a beépített vezeték nélküli LAN kapcsolódás sebessége, amely az Alpha 9 II esetében immáron 5 GHz (IEEE 802.11ac) , és teljes támogatással rendelkezik az IEEE 802.11a/b/g/n/ac szabványok terén.
Az Alpha 9 II rendelkezik egy VoiceMemo funkcióval, mely lehetővé teszi a hang alapú információk társítását a képekhez egy visszajátszható auditív emlékeztetőként, ezzel pedig jelentősen segíti a hírszolgáltatók munkáját.
A hangadatok és képek könnyedén továbbíthatók lesznek a szerkesztőknek, akik így már rendelkeznek a szerkesztéshez szükséges fontos információkkal.
Egyéb esetben pedig a fotós a ‘Transfer&Tagging add-on’ “Imaging Edge™” applikációval átküldheti a fotókhoz csatolt hangüzeneteit mobiltelefonjára, és a hanganyagokat automatikusan átalakíthatja szöveggé IPTC metadata formájában a JPEG képekhez társítva.
A fenti opciók automatikusan és manuálisan is elérhetők lesznek a fotós beállításától függően.
A vezeték nélküli hang/kép transzfer és az automatikus hang-szöveg átalakítás összehangolása és az FTP által csatolható hangmellékletes képtranszfer lehetővé teszi, hogy akár okostelefon nélkül is használjuk a fényképezőgépet és küldjük FTP szerverre munkánk eredményét.
A gyorsabb munkafolyamatok érdekében az alkalmazáson belüli FTP beállításokat a kamerára is átküldhetjük Bluetooth® segítségével.
Platinaszintű sebesség és automatikus fókusz
Az új Alpha 9 II az Alpha 9-nél megismert 35mm full-frame beépített gyorsítótárral rendelkező 24.2 MP Exmor RS™ CMOS képszenzort használja, ezzel biztosítva a páratlan gyorsaságot és a kiemelkedő képminőséget.
Az új modell folyamatosan és teljes csendben képes akár 20 képkocka/másodperces sebességre és akár 361 JPEG kép  vagy 239 tömörített RAW képet  készíthetünk vele a képkereső elsötétülése nélkül, így a fotókészítés közben semmi nem zavarja az EVF működését.
A mechanikus redőnyzár használata esetén az Alpha 9 II képes 10 kép/másodperces sebességre, mely nagyjából a duplája az Alpha 9 teljesítményének.
A fényképezőgép másodpercenként 20 képet készít és minden képkocka elkészítéséhez 3 élességinformációt ad az objektívnek, így a gép 60 AF és AE (fénymérési) információval segíti az élesség állító algoritmus munkáját, amely érzékelhetően javítja az AF pontosságát és gyorsaságát– ezáltal a legkiszámíthatatlanabb mozgásokat - különösen a sporttevékenységeket is a legmagasabb fokú precizitással lehet rögzíteni.
Sporteseményeknél szintén hasznos funkció az új fényképezőgép anti-flicker villódzásmentes rögzítési módja , mely automatikusan észleli a fluoreszkáló vagy mesterséges fényeket, és alkalmazkodik hozzájuk a képminőség maximalizálásának érdekében.
Az Alpha 9 II megújult fókuszrendszere 693 fázisérzékeléses AF pontot tartalmaz, amely a képterület körülbelül 74%-át fedi le, és 425 pontos kontrasztérzékeléssel is rendelkezik.
A FastHybrid AutoFocus rendszer elképesztően gyors és megbízható teljesítményt garantál, mellyel rendkívül pontos felvételeket készíthetünk még a nagy sebességű alanyokról is.
A pontosságot tovább növelik az egyéb fókuszálási funkciók, mint például a valós idejű Eye AF állatoknál
– melyet most egy új algoritmus, a filmekhez kialakított valós idejű Eye AF  vezérel; a valós idejű követés , a választható színű fókuszkeret valamint az érintőképernyő fókuszpontja és a képkereső közös használata.
Az autofókusz F16-nál gyorsabb blende esetén is folyamatos követésre képes , ami megnöveli a pontosságot alacsony zársebességű fotózások esetén is.
Kifinomult kialakítás és műveletek
•    Megújult BIONZ X™ képfeldolgozó processzor a képszenzor gyors olvasási sebességének maximális kihasználása érdekében. A Bionz X processzor munkáját egy LSI chip segiti, amely megnöveli az AF/AE érzékelés, a képfeldolgozás és az arcfelismerés sebességét
•    Megnövelt por- és nedvesség ellenállás  a kialakításban, a legnagyobb kihívást jelentő kültéri körülményekhez. Erősebb szigetelés a fényképezőtest illesztéseinél, az elemtartó rekesz fedelénél és a memóriakártya foglalatnál
•    A legújabb képfeldolgozó algoritmus csökkenti a zajt a közepes és magas érzékenységi tartományban készített képek esetén és javítja a felbontást és a képminőséget
•    Beépített öttengelyes képstabilizáló algoritmus,mely akár 5,5 fokozattal nagyobb zársebességet képes nyújtani
•    Megújult markolatbeállítás a megnövelt kényelemért és biztos fogásért. Kompatibilis a Sony VG-C4EM függőleges markolatával
•    Javított gombkialakítás és érzés. Megnövelt átmérő és visszacsatolás az ‘AF-ON’ gombnál, kifinomult joystick kialakítású választógomb, tárcsarögzítő gomb exponáláshoz, újratervezett és áthelyezett hátsó tárcsa
•    Újratervezett zármechanizmus az apró bemozdulások okozta elmosódások csökkentésére. A rekesz 500.000 rekeszmozdulat után is tartósan működik
•    USB Type-C™ csatlakozó, amely támogatja az USB 3.2 Gen 1 gyors adatátvitelt
•    Dupla memóriakártya foglalat, amely az UHS-I és az UHS-II típusú SD kártyákat is támogatja, amely nagyobb összkapacitást és gyorsabb írási/olvasási sebességet tesz lehetővé
•    Digitális audio interfésszel ellátott Multi InterfaceShoe™ (MI Shoe), mellyel az új ECM-B1M puskamikrofon és a XLR-K3M XLR adapter közvetlenül csatlakoztatható a kiváló minőségű zajmentes hangfelvételekért
Az új Alpha 9 II 2019 októberétől kapható Európában, hozzávetőleg 5490 EUR áron.
Az Alpha 9 II bemutatóvideója
Bejelentették a 2020-as Sony World PhotographyAwards zsűrijét
●    A világ legjobb fotósainak munkáit a fotós világ különböző területeiről érkezett szakértői bírálják majd
●    A 2020-as versenyen négy új kezdeményezés lép életbe a nemzetközi ismertség növeléséért
●    A 2019 nyertes pályázatainak kiállítása Olaszországban, Németországban, Mexikóban, Franciaországban és Japánban is megtekinthető lesz
●    A 2020-as versenyre nevezett legfrissebb képek elérhetők a www.worldphoto.org/press weboldalon.
A nemzetközileg elismert verseny
– melyre a nevezés ingyenes - lehetőséget teremt a világ bármely pontján élő fotósok számára, hogy bemutatkozzanak, és munkájuk elismerésben részesüljön.
A 2020-as zsűri összetétele rendkívül változatos, a bírák múzeumokból, galériákból, művészeti vásárokból és a médiából egyaránt érkeznek majd.
A Díj lehetőséget biztosít a nyertes és shortlistes művészeknek arra, hogy munkáik minél több emberhez eljussanak.
A korábbi nyertesek műveit kiállították számos galériában és a sajtóban is figyelmet kaptak.
A tíz kategóriából álló, a fotózás minden mélységét bemutató professzionális verseny zsűritagjai közé tartozik Claudi Carreras Guillén, független kurátor, szerkesztő és kulturális menedzser; Touria El Glaoui, az 1-54 kortárs afrikai művészeti vásár alapítója és igazgatója, Katie Hollander, az AnnenbergSpaceforPhotography igazgatója, Gwen Lee, a szingapúri nemzetközi fotós fesztivál igazgatója, és Brent Lewis, aki a New York Times fotós szerkesztője és a Diversify Photo társalapítója.
A professzionális zsűri elnökeidén harmadik alkalommal Mike Trow, szerkesztő, kurátor és konzultáns lesz, aki hatalmas szaktudásával segíti a World PhotographyAwards fejlődését.
Továbbá Trow lesz a kurátora a 2020-as Sony World PhotographyAwards kiállításának is.
A nyílt és ifjúsági verseny zsűrijének elnöke Gisela Kayser, a berlini Freundeskreis Willy-Brandt-Hause.V művészeti és ügyvezető igazgatója lesz.
A 2020-as zsűri utolsó tagja Tim Clark, a Chief 1000 Words szerkesztője, írója és kurátora lesz, mint a Diák verseny elnöke.
A versenyre ingyenesen lehet nevezni a www.worldphoto.org weboldalon az alábbi határidőkig:
•    Ifjúsági verseny: minden hónap utolsó napja 2019 júniusától decemberig
•    Diák verseny: 2019. november 29.
•    Nyílt verseny / Nemzeti Díj: 2020. január 7.
•    Professzionális verseny: 2020. január 14.
A zsűri tagjai 2020 januárjában ülnek össze, hogy értékeljék a beküldött pályázatokat, az első shortlisteseket 2020. február 4-én hirdetik ki.
A tavalyi Sony World PhotographyAwardsra195 országból összesen 327 ezer nevezés érkezett.
Négy új kezdeményezés a 2020-as versenyen
A 13. alkalommal megrendezett Sony World PhotographAwards folyamatosan fejlődik és kapcsol össze fotós közösségeket világszerte, valamint további lehetőségeket teremt a fotózás területén dolgozóknak, különös tekintettel a feltörekvő piacokra.
Ebből kifolyólag a 2020-as versenyen négy új kezdeményezés lép életbe.
A latin-amerikai művészek munkáit a Latin-Amerikai Professzionális Díjjal ismerik el.
A versenyre minden latin-amerikai fotós nevezhet, aki részt vesz a 2020-as professzionális versenyen.
A latin-amerikai professzionális díj nyertese és kiválasztott döntőseinek jutalma a Sony legújabb képalkotó eszközcsomagja, valamint munkáik kiállításra kerülnek 2020-ban, Mexikóban.
Az új Díj kapcsán egy speciális kiállítás lesz megtekinthető október 3-tól 31-ig Mexikóvárosban a Foto Museo Cuatro Caminosban, ahol a 2019-es Sony World PhotographyAwards nevezett munkái mellett latin-amerikai művészek sosem látott fotóit is kiállítják.
További információkért kérjük, látogasson el ide
A Sony China és a World PhotographyAwards együttműködésének eredményeként létrejött a Kínai Nemzeti Ifjúsági Díj, melyben a Kína területén található, fotós szakképzést kínáló kínai egyetemek hallgatói vehetnek részt.
Az új Díj célja a következő fotós generáció tehetségeinek felismerése és munkáinak bemutatása.
Tíz feltörekvő kínai tanuló alkotása shortlistre kerül, a kategória győztese pedig Londonba repülhet, hogy az Év Diák Fotósa díjért versenyezzen a világ más fiatal fotósaival.
További részletekért kérjük, látogasson el ide
A 12 és 19 év közötti fiatal fotósoknak most még több lehetőség áll rendelkezésre, hogy megmutassák tehetségüket.
A fotósoknak havonta (maximum) három képet kell készíteniük különböző témákban.
Júniustól decemberig minden hónapban egy győztest hirdetnek, aki tovább versenyezhet az Év Fiatal Fotósa díjért.
A 2019 verseny kiállításának turnéja
A 2019-es verseny győztes és shortlistes művészei
– beleértve Federico Borellát, a 2019-es Év Fotósa díj győztesét
– világszerte inspirálják a nemzetközi közönséget.
A kortárs fotósok munkásságába egyedi betekintést engedő 2019-es kiállítás Londonban nyílt meg, ahol 25 ezren tekintették meg, ezt követően Spanyolországban és Dél-Koreában volt látható.
A kiállítás tovább költözik, először Japánban, majd Franciaországban, Olaszországban és Németországban lesz megtekinthető.
A kiállítás turnéjának teljes menetrendét itt találhatják.
A 2020-as verseny fontos időpontjai
•    Ifjúsági verseny: minden hónap utolsó napja 2019 júniusától decemberig
•    Diák verseny: 2019. november 29.
•    Nyílt verseny / Nemzeti Díj: 2020. január 7.
•    Professzionális verseny: 2020. január 14.
A NIKON Z 6 ESSENTIAL MOVIE SZETT: AHOL A TÜKÖR NÉLKÜLI VIDEÓKÉSZÍTÉS KEZDŐDIK
Hollandia, Amszterdam, 2019. szeptember 10.: A Nikon ma bemutatja a videó- és tartalomkészítők számára egyaránt megfelelő első tükör nélküli videókészítő szettjét – a Nikon Z 6 EssentialMovie szettet.
Azt a szabadságot szem előtt került megtervezésre, amely biztosítja az igazán lényeges összetevőket a gyors videófelvételhez, és az alapvető eszközöket a kiváló minőségű videók készítéséhez.
Azáltal, hogy a videókészítők a saját igényeik szerint állíthatják össze a további elemeket, nem szükséges fizetniük a számukra felesleges felszerelésért.
A Nikon Z 6 tükör nélküli fényképezőgép szett – és az FTZ bajonett adapter, amely lehetővé teszi az F-bajonettes NIKKOR objektívek széles választékának zökkenőmentes beépítését –, teljes képes, rendkívül magas minőségű 4K videókat képes készíteni magas bitsebesség mellett.
A fényképezőgépbe épített öttengelyes rázkódáscsökkentés az elektronikus VR-rel együtt dolgozik a stabil felvételekért.
Az Atomos nyílt protokoll támogatásának köszönhetően pedig zökkenőmentesen beépíthető a mellékelt Atomos Ninja V. Az idén megjelenő firmware frissítés támogatja az Apple ProResRAW-felvételt a fényképezőgép RAW-kimenetéről az Atomos Ninja V használatakor, és így maximálisan rugalmas gradációt biztosít.
A SmallRig gyorszáras fényképezőgép-tartókeret felső markolattal rendelkezik a lágyabb képmozgáshoz és a könnyű nyomon követéshez.
A független filmkészítőknek készült, elsőrangú, nélkülözhetetlen szett megjelentetésével a Nikon egy kis helyigényű, de óriási hatással bíró, alacsony költségű megoldást kínál.
A rugalmasság már az alapoknál elérhető, így további felszerelések hozzáadásával bármilyen videófelvételi stílushoz hozzáigazítható a fényképezőgép.
A Nikon Europe BV termékmarketing-igazgatója, Dirk Jasper, így összegezte az új szett megjelenését: „A Z 6 EssentialMovie szettel a Nikon a várva várt megoldást nyújtja a haladó és a professzionális videótartalom-készítők számára, akik kamatoztatni szeretnék a Nikon Z 6 magas szintű videókészítési képességeit.
Mivel a videósok alapvető igényeire összpontosít, és nem tartalmaz felesleges tartozékokat, ez az ideális kezdőszett az egyéni videófelvételi munkafolyamat kialakításához a Nikonnal – és a hamarosan elérhető RAW-felvételkészítési képesség előnyeit is biztosítja, amely által jövőálló befektetésnek számít.”
A Z 6 Essential Movie szett már előrendelhető, és szeptember közepétől kezdődik meg a kiszállítás.
Nikon Z 6 fényképezőgépváz: 24,5 MP, 100-51200 ISO, 6K felbontásról teljes képpontkiolvasással méret csökkentett, 4K-s felvételek, akár 120 kép/mp-es FHD, 10 bites N-Log és időkóddal ellátott felvételek, 8 bites belső felvétel akár 144Mbp/s sebességgel, objektívbe épített lassítási és időzítési képességek.
Nikon FTZ bajonett adapter: lehetővé teszi a NIKKOR F-bajonettes objektívek használatát a minőség romlása nélkül, beleértve a filmes objektívek széles választékát.
Atomos Ninja V: rugalmas megfigyelés és felvételkészítés előnyei szerkesztésre kész ProRes és DNxHR formátumban.
SmallRig gyors száras fényképezőgép-tartókeret: beépített Manfrotto-kompatibilis gyors száras rendszert alkalmaz, így másodpercek alatt átszerelhető az egyik állványról vagy monopodról a másikra.
Nikon EN-EL15b akkumulátorok: két darab lítium-ion akkumulátor, amelyekkel mindig készen áll a következő jelenet felvételére.
HDMI-spirálkábel: támogatja a nagy sebességű HDMI 2.0-t a 4Kp60 ProRes és a RAW nagy képkocka sebességű felvételekhez.
5200 mAh akkumulátorok: két darab akkumulátor és egy gyorstöltő gondoskodik arról, hogy az Atomos még a leghosszabb felvételkészítéseket is kibírja.
SmallRig fényképezőgép tartókeret: felső markolat a könnyű nyomon követéshez.
SmallRig MagicArm: az Atomos Ninja V a MagicArm rögzítőszerkezettel szerelhető a fényképezőgép-tartókeretre.
További részletek az Apple ProRes RAW támogatását lehetővé tevő firmware frissítésről a 2019. augusztus 27-én megjelenő sajtóközleményben: „A Nikon külön 3D keresési táblázatot tesz közzé az N-Log funkcióhoz, valamint bejelenti a RAW-videókimenet támogatását a Nikon Z 7 és Z 6 esetében”. A kiadványok a helyi Nikon webhely Sajtó részlegében találhatók meg.
A pehelykönnyű 35mm F1.8 prím objektívvel bővül a Sony Full-Frame kínálata
Itt az új, kecses és stílusos, digitális, cserélhető objektíves, tükör nélküli fényképezőgép
Az OlympusToughTG-6 meggyőző képminőséget kínál lenyűgözően kompakt és rendkívül masszív kivitelben
A Nikon firmware-frissítést adott ki a Nikon Z 7 és a Nikon Z 6 fényképezőgéphez
A digitális fotós könyv - Best of - Titkok lépésről-lépésre, hogyan legyenek képeid olyanok, akár a profiké! Scott Kelby
Minden idők legjobban fogyó könyvsorozatának titka abban rejlik, hogy Scott ösztönösen képes a bonyolult dolgokat egyszerűvé, a módszereket pedig, amelyekről azt gondoltad, hogy „ez nekem magas”, könnyen elsajátíthatóvá tenni. Mintha egy barátja lennél, Scott úgy mondja el neked, hogy melyik gombot nyomd meg és milyen beállításokat válassz ahhoz, hogy olyan… Read More
Adobe Photoshop Lightroom fotózáshoz -Adobe Photoshop Ligtroom 6 és CC alapján
Kedves Olvasó! Azt gondolom és talán igazam is van , hogy én vagyok az idősebb. Remélem, nem baj, ha tegeződni fogunk. Így sokkal egyszerűbben tudok magyarázni neked. Ez a könyv amelynek tartalmi alapjául a több éven keresztül nagy sikerrel tartott Lightroom-oktatásaim szolgálnak valójában kettőnk utazása az Adobe Photoshop Lightroom világában. Read More
Kapd el a Pillanatot
Joe McNally, a világ egyik első számú profi digitális fotósa, akinek az elismert munkái többek között a Sports Illustrated, a Time és a National Geographic magazinok oldalain díszelegtek, új terepre merészkedik. Olyan fotós könyvet hozott létre, amilyet előtte még senki: vegyíti egy fotóalbum gazdag, magával ragadó képanyagát és elegáns tördelését… Read More
Copyright © 2022 Fotó Art magazin. Minden jog fenntartva.
A Joomla! a GNU Általános Nyilvános Licenc alatt kiadott szabad szoftver
Fordította a Joomla! Magyarország.